  Майя Бывальцева Туннэ, 28-тӥ коньывуонэ, Удмуртилэн тӧроез Александр Бречалов Калыкъёслэн огазеяськон нуналзылы но Удмуртилэн кунлы басьтэмезлы 99 ар тырмонлы сӥзем кун приём ортчытӥз. Со сярысь улосвыл тӧролэн но кивалтэтлэн пресс-службазы ивортэ. Со пусйиз, ортчем аръёс ӵоже Удмуртилэн пӧртэм удысъёсаз трос вормонъёс но бадӟым азинсконъёс вал. Элькунын улӥсьёс ужез яратэменызы, чылкыт сюлэмо луэменызы но пуктэм ужпумъёсты быдэстыны быгатэменызы Удмуртиез устозэ дуннеын ыбылӥськон тӥрлык кылдытӥсьёслэн, быдӟым тодосчиослэн, вормонтэм спортсменъёслэн, культурая усточиослэн шаерзэс сямен тодмо кариз. Ӵапак тӥ усто ужъёслэн но вормонъёслэн азьпал радъёсазы луиськоды. Выль Удмуртиез – быдӟым ортчеменыз но юн кужымо вуоноеныз улосвылэз – кылдытонын ми тӥлесьтыд адӟем каром Александр Бречалов, Удмуртилэн тӧроезСо кун приёме лыктэмъёслы ужзы, вордскем шаерзэс яратэмзы, вылӥ быгатонлыкъёссы, адямилыко луэмзы понна тау кариз. Удмуртиысь 13 коллективъёслэсь но 50 адямилэсь туспуктэмъёссэс Данъян пул вылэ интыязы. Соос пӧлын экономика тодосъя доктор Юрий Перевощиков. Бадӟым арлыдэз шоры учкытэк, солы 91 арес, профессор мер но тодос удысъёсын бадӟым уж нуэ но Удмурт кун университетын студентъёсын эскерон ужъёсын выре. Нялтас вераса, туэ Юрий Перевощиковез Трокай Борисов нимо йӧскалык премиен пусъёзы. Данъян пул вылэ пыртэм муртъёс но коллективъёс, кун премилэн лауреатъёсыз нимысьтыз свидетельствоос басьтӥзы. Озьы ик Александр Бречалов Удмуртилэн дано кунмуртъёсызылы Ижысь механикая заводысь валтӥсь инженер-конструкторлы Владимир Ярыгинлы но сюрслэсь трос удмурт кырӟанъёс гожтэм самодеятельной крезьгурчилы, Ува ёросын удмурт кырӟанъя «Купанча» ансамблез кылдытӥсьлы Пантелей Кузнецовлы гадьпусъёс но нимысьтыз лентаос сётӥз.  Тегъёс: Мерлык Ижкар Удмуртия праздникъёс АлександрБречалов  